మ్యాంగో  ఐస్క్రీమ్ ఎలా తయారు చేస్తాం?
మ్యాంగో  ఐస్క్రీమ్ కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. పాలు - ఒకకప్పు
2. క్రీమ్ - మూడు కప్పులు
3. మామిడిపండు గుజ్జు - ఒక కప్పు
4. మామిడిపండు ముక్కలు - ఒక కప్పు
5. కస్టర్డ్ పౌడర్ - ఒక టేబుల్స్పూన్
6. వెనీలా - ఒక టేబుల్స్పూన్
7. పంచదార - ఒక కప్పు.

తయారీ:
1. ఒక పాత్రలో పావు కప్పు పాలు తీసుకొని, అందులో కస్టర్డ్ వేసి కలుపుకొని పక్కన  పెట్టుకోవాలి
2. మిగిలిన పాలను మరొక పాత్రలో తీసుకొని పంచదార వేసి వేడి చేయాలి
3. పంచదార కరిగి, పాలు మరుగుతున్న సమయంలో కస్టర్డ్ మిశ్రమం వేసి కలుపుకోవాలి
4. కాసేపు మరిగిన తరువాత స్టవ్పై నుంచి దింపుకొని చల్లారనివ్వాలి
5. తరువాత మ్యాంగో ప్యూరీ, మామిడిపండు ముక్కలు, క్రీమ్, వెనీలా వేసి కలుపుకోవాలి
6. మూత గట్టిగా ఉండే పాత్రలోకి మిశ్రమాన్ని మార్చుకుని ఫ్రిజ్లో పెట్టాలి
7. కాసేపయ్యాక ఫ్రిజ్లో నుంచి తీసి బాగా కలియబెట్టి మళ్లీ ఫ్రిజ్లో పెట్టి మ్యాంగో ఐస్క్రీమ్ సర్వ్ చేయాలి.